ماشي أنا هختار كلمة الوطنية
و... أنا... هقولك على فكرة في بالي
بسبب قرار جديد، أعتقد أنها إشاعة لسه طالعة
أن مصر هتطلب فيزا عند الوصول
وفكرة أن فيه ناس كتيرة شجعت ده
حاجة تضحك
عشان يعني... أنتوا بتعملوا إيه؟
بتيجي من، أشمعنى هما يطلبوا منا فيز؟
احنا نطلب منهم نفس الحاجة
وزي ما يكونوا بيقولوا اللي بتعملوه ده صح واحنا تافهين
فاحنا... احنا هنغلس عليكم زيكوا
أيوه ده حقنا، بصوا احنا بنحب بلدنا ازاي
أحسن بلد في العالم كل الناس عارفة ده حتى أنتم
وعشان كده دلوقتي لازم تجيبوا فيزا
يعني بجد، هل ده فعلا حل للمشكلة بأي شكل؟
أنا شايفة أنها حاجة غبية جدا
أي حد شجع الكلام ده
أعتقد أنها تفاهة، لما نبقى بنحاول نلغي الحدود عشان ما يبقاش عندنا المشكلة دي
وأنت بس دي مشكلتك مش أنه فيه فرق
دلوقتي نقدر نكون قاسيين على بعض بشكل متساوي
نعرف نبقى ولاد كلب زيكوا
فأه، ده اللي بيتعلق بالوطنية
أنا بس شابفة أنه... مش عارفة
ساعات الواحد بس محتاج يعيد نفس الكلام ليهم
مش بحاول ادخل في نقاش اللي هو أه دي أحسن بلد في العالم صح؟
المكان ده صح؟
على فكرة بحس أن ده نفس أسلوب النسويات
مش هقدر اقول النسويات لأ برجع في كلامي
ناس بتقول على نفسها نسوية
زي كده، احنا كمان نعرف نبقى ولاد كلب زييكوا
ونهينكوا زي ما أنتوا بتهينونا
وتاني، يعني، أنوا بتعملوا إيه؟
الهدف أن ماحدش يبقى ابن كلب
العنصرية المضادة
ويقولوا كل الرجالة بتفكر ببتاعها بس
وده طبعهم واحنا أحسن عشان أتولدنا كده
وبحس أنها زي الوطنية برضوا
اللي هو لأ مش حلو أوي كده أنتي مش أحسن عشان اتولدتي ست
الهدف برضوا أن ما حدش يبقى ابن كلب مع حد
ما ينفعش تعملي نفس الحاجة وتقولي احنا ولاد كلب بشكل متساوي دلوقتي
مش عارفة، يمكن... يمكن ده الحل فعلا
أنا فعلا... ما اقدرش اقول أني عارفة الحل
أنا بس عارفة أنها بتفكرني
بنفس التعالي الغير منطقي اللي مالوش أساس
أو هو... أنا بحس أنه كمان بيجي... هي حاجة مهينة في الحقيقة
أنه دايما تبقى في منافسة
اللي هو... برافو أنت بقيت بني آدم دلوقتي
أنا طلعت أحسن من البلطجي ده
بحس أن جزء من النسوية وده رأيي المتواضع
أنه نحب الرجالة برضوا
وسمعت حاجة ألهمتني الأسبوع اللي فات
قالتها الدكتورة هدى السدة، قالت
كانت بتتكلم عن أن الستات تحت ضغط ففي راجل قال أن الرجالة تحت ضغط برضوا
قالت أيوه بس احنا لسة بدأنا الكلام عن ده
وبشجعك تبدأ تتكلم عن ضغوطك أنت كمان
فاهمة؟ حسيت أني اقدر اسمع الكلام ده